Gems ondersoek nou kwalifikasies van alle uitvoerende raadslede | Maroela Media
Gems ondersoek nou kwalifikasies van alle uitvoerende raadslede
Dr. Sam Lewatlle.
Die mediese fonds vir staatsamptenare, Gems, gaan 'n omvattende ondersoek na die kwalifikasies van elk van sy uitvoerende komiteelede doen ná berigte dat die doktorsgraad van sy uitvoerende hoof van korporatiewe dienste moontlik ongeldig is.
News24 het vroeër berig dr. Sam Lewatle het sy doktorsgraad in sakeadministrasie aan die LIGS-universiteit, 'n aanlyn universiteit in Hawaii in die VSA, verwerf. Luidens die berig wys korrespondensie van die Suid-Afrikaanse Kwalifikasieowerheid (Saqa) dat hy egter nie die kwalifikasie van LIGS erken nie omdat die instelling nie deur onderwysowerhede in die VSA erken word nie.
Senzo Mchunu, minister van staatsdiens en administrasie, sê nou hy neem kennis van die berigte. Luidens 'n verklaring van die minister het dr. Phumelela Dhlomo, Gems se hoofbemarkingsbeampte, bevestig dat Lewatle nie 'n doktorsgraad het nie. Volgens Dhlomo is dié graad egter nie 'n vereiste vir die posisie wat Lewatle beklee nie.
Volgens Dhlomo is verskeie bewerings ook oor die kwalifikasies van ander van die mediese skema se uitvoerende komiteelede gemaak.
Gems het nou 'n onafhanklike regsfirma aangestel om die kwalifikasies van alle uitvoerende komiteelede na te gaan en die geldigheid daarvan te bevestig.
Mchunu het die stap verwelkom en sê hy sien daarna uit om die verslag te ontvang.
"Geen korrupsie of wanvoorstelling van enige aard sal in die staatsdiens geduld word nie en die minister prys die skema vir sy deursigtigheid en proaktiewe optrede om te verseker die integriteit van die skema bly behoue," lui die verklaring.
Brackenfell-betoging: Man op waarskuwing vrygelaat wat glo skote afvuur
Asbeskontrak: Saak tot volgende jaar uitgestel
Moes dit nie gedoen gewees het VOOR die aanstelling nie. Vra net?
Hoe op aarde word mense is sulke belangrike poste aangestel sonder 'n behoorlike background check, of moet jy net 'n sekere velkleur he om te kwalifiseer?
Bietjie laat nou om mense se kwalifikasies na te gaan…is jy nie veronderstel om dit te doen voor jy mense aanstel nie.?
Ek sê ook. Stel eers aan en as hul dan uitgevang word, word daar skielik ondersoeke gedoen wat die belastingbetaler weervgeld kos
Ja wel hyt seker die Graad in Hawai in Zulu of Phedi of Tshwana voltooi…dis nie SY skuld dat hulle dit nie verstaan nie?